b"\n_START_ARTICLE_\nCarles Codina i Armengol\n_START_SECTION_\nBiografia\n_START_PARAGRAPH_\nCarles Codina i Armengol \xc3\xa9s fill de Joan Codina i Pilar Armengol. Va n\xc3\xa9ixer a Barcelona, per\xc3\xb2 als 4 anys va anar a viure a Mollet del Vall\xc3\xa8s on actualment t\xc3\xa9 ubicat el seu taller de joieria. Despr\xc3\xa9s del batxillerat va realitzar estudis de veterin\xc3\xa0ria i econ\xc3\xb2miques, els quals abandon\xc3\xa0 pels d'escultura. Matriculat a l'Escola Massana a l'especialitat d'escultura es va sentir a tret pel m\xc3\xb3n de la joieria. Va estudiar joieria entre el 1980 i el 1986 a la mateixa escola. T\xc3\xa9 el graduat superior en art i disseny cursat a la Universitat de Barcelona. \xc3\x89s professor de l'Escola Massana des del 1986. El 1990 crea el seu propi taller a Mollet del Vall\xc3\xa8s. Ha estat Vicepresident de la secci\xc3\xb3 de Dissenyadors de l'Ilustre Col\xc2\xb7legi Oficial de joiers, rellotgers i gemm\xc3\xb2legs de Catalunya, President i responsable de la secci\xc3\xb3 de formaci\xc3\xb3 i membre integrant de la Junta de Govern fins al 2008. El 2011 se li atorga la Insignia del Mestre Artes\xc3\xa0. Col\xc2\xb7labora amb el INCUAL (Instituto Nacional de Cualificaciones) en la construcci\xc3\xb3 del Catalogo Nacional de Cualificaciones. Ha estat membre del comit\xc3\xa9 de selecci\xc3\xb3 de la col\xc2\xb7lecci\xc3\xb3 de joieria al Museu d'Arts Decoratives de Barcelona. Ha realitzat diferents cursos i confer\xc3\xa8ncies a diferents pa\xc3\xafsos, M\xc3\xa8xic, Col\xc3\xb2mbia, Chile, Costa Rica, Argelia, Marroc,... Des del 2012 incia i participa en el projecte Braincelona."